polyglot-tagger/wikipedia-language-snippets-filtered huggingface dataset:
ஆதிசேசனுக்கும் வாயுபகவானுக்கும் நடந்த சண்டையின்போது கயிலை மலையிலிருந்து வாயுவால் தூக்கி எறியப்பட்ட இரு சிகரங்களில் ஒன்று இத்தலம். . இச்சிகரத்தில் இறைவன் எழுந்தருளியுள்ளார். திருவாருரில் தற்போது வீற்றிருக்கும் தியாகராஜ பெருமானை, முசுகுந்தன் இந்திரனிடம் இருந்து பெற்று இறைவனின் அருளின்படி இத்தலத்தில் மூன்று நாட்கள் வைத்து பூசை செய்து திருவாரூரில் பிரதிஷ்டை செய்தார். பிருங்கி முனிவர் வண்டு உருவில் இறைவனை மட்டும் வலம் வந்த திருத்தலம். எனவே லிங்கத்தின் மீது சில துளைகள் உள்ளன திருவண்டுதுறை வண்டுறைநாதர் கோயில் தல வரலாற்றில் இவ்வரலாறு கூறப்படுகிறது.
அமர்நீதி நாயனார் தமது தலமாகிய பழையாறையிலிருந்து இங்கு குடிபுகுந்து திருமடம் உருவாக்கி, அடியார்களுக்கு அமுதூட்டியும், திருவிழாச் சேவித்தும் வாழ்ந்தனர். அவரது திருமடம் கோவிலுக்கு வெளியே குளத்தின் தென்மேலைக்கரையில் சிதிலமடைந்த நிலையில் இப்போதும் உள்ளது. இதனைச் செப்பனிட்டுக் காத்துப் போற்றல் சைவர்களின் முக்கியக் கடமையாகும்.
திருநல்லூர் சப்தஸ்தானத்தில் இடம் பெறும் ஏழூர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம், திருப்பாலைத்துறை ஆகிய தலங்களாகும்.
திருநல்லூர் பஞ்சவர்ணேசுவரர் கோயில் தமிழ்நாட்டில் தஞ்சாவூர்-கும்பகோணம் சாலையில் உள்ள, சம்பந்தர், அப்பர் பாடல் பெற்ற, காவிரி தென்கரைத் தலங்களில் உள்ள 20-ஆவது சிவத்தலமாகும்.
14 ஏப்ரல் 1864இல் இப்பள்ளி ஆரம்பப் பள்ளியாக, பகவத் படித்துறை மண்டபத்தில், பணி நிறைவுபெற்ற ஆங்கிலேய தலைமைக்காவலரான மார்டின் என்பவரால் துவங்கப்பட்டது. ரகுநாதசுவாமி ராவ், ராவ் பகதூர் டி. கோபால் ராவ் மற்றும் கோபு சுப்புராய செட்டியார் போன்றவர்கள் பள்ளி வளர்ச்சியில் ஒரு முக்கிய பங்கு வகித்தனர். கும்பகோணம் நகராட்சித் தலைவர் திரு. பி தம்புசாமி முதலியார் 1,00,800 சதுர அடி நிலத்திலிருந்த தன்னுடைய வாழைத் தோப்பை குறைந்த கட்டணத்தில் பள்ளிக்காக வழங்கினார். முதன்மைக்கட்டடத்திற்கான அடிக்கல் போர்ட்டரால் 29 டிசம்பர் 1881இல் நாட்டப்பட்டது.
இப்பள்ளியின் தற்போதைய செயலர்/இணைப் பொறுப்பாளர் கே. பாலதண்டாயுதபாணி ஆவார். இப்பள்ளியின் வரலாற்றில் ஆர்.விஜயா முதல் தலைமைசிரியை ஆவார். இப்பள்ளியானது ஆங்கிலத்தில் மாணவர்களின் எழுதும் திறனை வளர்ப்பதற்காக இருமாதங்களுக்கு ஒரு முறை ஹார்மனி என்ற இதழை வெளியிடுகிறது. இங்கு ஆங்கில இலக்கிய சங்கம் உள்ளது.
பள்ளியின் துவக்க காலம் முதல் இந்நிறுவனமானது கும்பகோணம் நகரத்தைச் சேர்ந்த குழுவினரால் நிர்வகிக்கப்படுகிறது. தற்போது தமிழ்நாடு அரசின் உதவிபெறும் பள்ளியாக உள்ளது. இந்த பள்ளியின் குறிக்கோள் 'சத்தியம், மரியாதை, சேவை மற்றும் தியாகம்' என்பதாகும்.
பெரும்பாலானவற்றுள் தரைக்குக் கீழே மட்டத்தண்டு உண்டாகும். இது இணைத்தண்டு வகையினது. தண்டின் நுனிக் குருத்து ஓராண்டில் தரைக்குமேல் பூக்கொத்தாக வளர்ந்து கனியுண்டான பிறகு மடிந்துவிடும். அடுத்த ஆண்டில் தரைக்கீழ்த் தண்டின் நுனியருகிலிருக்கும் ஓர் இலையின் கக்கத்திலிருந்து ஒரு குருத்துப் புதிய தண்டாக முன்னுக்கு வளர்ந்து, அது தன் முறையில் பூத்தண்டாக வளர்ந்து முடிவடையும். இவ்வாறு தரையின் கீழே வளர்ந்து செல்லும் தண்டு பல குருத்துக்களின் வளர்ச்சியில் அமைவதாகும் தரைக் கீழ்த்தண்டு பெரும்பாலானவற்றுள் மிகக் குட்டையாக வேரின் அடியில் நெருங்கி வளர்ந்து நின்று வேரோடு வேராகக் காணும். இவ்வித வேரின் அடியிலுள்ள குட்டைத்தண்டு வேர்த்தண்டு எனப்படும். இது பல பருவங்களுக்கு நிலைத்திருக்கும். இதனின்றும் புதிய தண்டுக்கிளைகள் தரைக்குமேல் வளர்ந்து இலைகளையும் பூக்களையும் கொண்டு நிற்கும்.
பெரும்பாலானவற்றுள் இலைகள் மாற்றொழுங்கில் பொருந்தியிருக்கும். சிலவற்றில் எதிரொழுங்கில் இருப்பதுண்டு. சிறுசெடிகள் பலவற்றுள் இலைகள் அடித்தண்டிலைகளாக அடுக்கியிருக்கும். பெரும்பாலானவற்றுள் இலைகள் பல பிரிவுகள் உள்ள தனியிலைகளாகவும் சிற்றிலைகள் உள்ள கூட்டிலைகளாகவும் இருக்கும். சிலவற்றுள் பிரிவில்லாத முழு இலையாக இருக்கும். க்ளெமாட்டிஸ் என்னும் ஒரு சாதி இலைகள் முழு இலைகளாக இருப்பதோடு, அவற்றின் காம்பு நீண்டு பற்றுக்கம்பி போல வேறு ஆதாரங்களுக்குச் சுற்றிக்கொண்டு கொடி மேலே ஏறிப்படர்வதற்கு உதவும்.
பூக்கள் சிலவற்றுள் தண்டின் நுனியில் தனிப்பூக்களாக இருக்கும். சிலவற்றுள் சைம் என்னும் வளராநுனி மஞ்சரிகளாக இருக்கும். பூக்கள் ஒழுங்கான அமைப்புள்ளவை. பூக்காம்பின் முனையாகிய ஆதானம் சிறிதளவோ, பெரிதளவோ நீண்டிருக்கும். அதன்மேல் பூவின் உறுப்புக்கள் வளர்ந்திருக்கும். சிலவற்றில் இவ்வுறுப்புக்கள் திருகலாக அமைந்திருக்கும். சிலவற்றுள் இவை வட்டங்களாக இருக்கும். பலவற்றில் பூக்கள் ஒழுங்கானவை இருபாலின. சூலகம் மேலும் மற்ற உறுப்புக்கள் சூலகம் கீழும் அமைந்திருக்கும்.
வச்சநாவிக் குடும்பம் இரட்டைவிதையிலைத் தாவரக் குடும்பமாகும். இது 700க்கும் மேற்பட்ட இனங்களைக் கொண்டது. மிதவெப்ப மண்டலத்திலே, முக்கியமாக வடகேரளத்தின் நெடுகிலும் பரவியுள்ளது. இந்தியாவிலே பெரும்பாலும் இமயத்திலே காணப்படுகிறது. இக்குடும்பத்துச் செடிகள் பெரும்பாலும் பலபருவச் சிறுசெடிகள். சில ஒரு பருவம் வாழ்வன. மிகச் சில செடிகளும் கொடிகளும், இரண்டொரு சிறு மரமும் உண்டு.
சிலவற்றில் பல இதழ்கள் திருகலாகப் பொருந்தியிருக்கும். அவையெல்லாம் அகவிதழ்போலப் பெரியனவாகவும் நிறமுள்ளவையாகவும் வளர்ந்திருக்கும். சிலவற்றில் புறவிதழ் வட்டமும் அகவிதழ் வட்டமும் காணப்படும். அகவிதழ் வட்டத்திற்கு மேலேயும் கேசரங்களுக்குக் கீழேயும் உள்ள இடத்திலே பூந்தேன் சுரப்பிகள் வளர்ந்திருக்கும். இவை அகவிதழ்களின் மாறுபாடுகள் எனக் கருதப்படும்.
விதை முளைக்கும்போது உண்டாகும் முதல் வேராகிய ஆணி வேர் மிக விரைவில் பட்டுப்போகும். பிறகு தண்டிலிருந்து இடம் மாறியுண்டாகும் ஒட்டுவேர்கள் வளரும். பல செடிகளிலே இந்த ஒட்டுவேர்களில் செடிக்கு வேண்டிய உணவுப்பொருள்கள் சேகரிக்கப்பட்டு, அவை கிழங்கு வடிவில் இருக்கும்.
சூரியனிலிருந்து புவியின் நிலப் பரப்பிற்குக் கிடைக்கும் வெப்பத்தைவிட, புவியிலிருந்து வெளியேறும் வெப்பம் அதிகரித்தல். இது பொதுவாக இரவு நேரங்களில் அல்லது குளிர்காலங்களில், சூரியனின் சாய்வு மிகக் குறைவாக இருக்கையில் நிகழும். மேலும் பெருங்கடல் பகுதிகள் வெப்பத்தைப் பிடித்து வைத்திருக்கும் தன்மையை அதிகமாகக் கொண்டிருப்பதனால், இத்தகைய விளைவு பொதுவாக நிலப் பரப்புக்களிலேயே காணப்படும். துருவப் பகுதிகளில், குளிர் காலங்களில், நிலப்பரப்பில் இது பொதுவாக ஏற்படும்.
இத்தகைய வெப்பக்கிரமமாறுகையானது நிலப்பரப்பிற்கு அண்மையாக புகைப்பனியை உருவாக்கி, வளிமண்டலத்தில் நச்சுத்தன்மையை ஏற்படுத்துகிறது. இந்த வெப்பக்கிரமமாறுகையானது, ஒரு தொப்பி போல் தொழிற்பட்டு வெப்பச் சுழற்சியைத் தடுத்து வைக்கவும் கூடும். இந்த தொப்பி போன்ற பகுதி, ஏதாவது காரணங்களால் உடையும்போது அல்லது இல்லாமல் போகும்போது, உள்ளேயிருக்கும் ஈரலிப்பில் ஏற்படும் வெப்பச் சுழற்சி கடுமையான இடிமழையைக் கொண்டு வரலாம். வெப்பக்கிரமமாறுகையானது குளிரான காலநிலையில், உறைமழையையும் ஏற்படுத்தலாம்.
வானிலையியலில், வெப்பக்கிரமமாறுகை என்பது வளிமண்டலத்தில் சாதாரணமாக உயரத்திற்கேற்ப நிகழும் மாற்றங்களின் இயல்பிலிருந்து விலகி, வேறுபாடு காணப்படுதல் ஆகும். பொதுவாக வளியின் வெப்பநிலையானது, பூமியிலிருந்து மேல்நோக்கிச் செல்லச்செல்ல, உயரத்திற்கேற்றவாறு குறைந்து செல்லும். வெப்பக்கிரமமாறுகையின்போது, சூடான வளி, குளிரான வளிக்கு மேலாகக் காணப்படும். அதாவது உயரத்தைப் பொறுத்து, பொதுவாகக் காணப்படும் வெப்பநிலைத் தோற்றம் நேர்மாறாகக் காணப்படும் நிலையாகும்.
பொதுவாக புவியின் மேற்பரப்பை அண்மித்த வளிமண்டலத்திலிருக்கும் வளி, மேலேயுள்ள வளியை விடச் சூடானதாக இருக்கும். இதற்குக் காரணம் சூரியனிலிருந்து வரும் வெப்பக் கதிர்களினால் புவியின் நிலப்பரப்பு சூடாகி, பின்னர் அந்தச் சூடானது அதனை அண்மித்த வளிமண்டலத்திற்குப் பரவுவதாகும்.
ரவி வர்மன் இந்தியாவில் தமிழ்நாடு மாநிலத்தில் தஞ்சாவூர் அருகே உள்ள பொய்யுண்டார்குடிக்காடு என்ற கிராமத்தில் பிறந்தார். வர்மன் இளம் வயதிலேயே தனது தாயை இழந்தவர். இவரின் தாய் இறப்பதற்கு சற்று முன்பு இவர்களின் இல்லத்தின் அருகாமையில் நிகழ்ந்த ஒரு திருமண விழாவில் பங்கு கொண்ட பொழுது, தற்செயலாக இவருடைய தாயின் உருவம் ஒரு புகைப்படக் கலைஞரால் புகைப்படமாக எடுக்கப்பட்டது. இவர் புகைப்பட அரங்கத்திற்குச் சென்று, தனது தாயாரின் புகைப்படத்தைப் பெரிதாக்க வேண்டும் என்று கேட்டுக்கொண்டார், "காட்சி அமைப்புப் பிழை" என்றால் என்னவென்பதை அந்தப் புகைப்படத்தைப் பார்த்த பிறகே அறிந்து கொண்டார். தனது தாயாரின் இறுதிப் புகைப்படம் சரிவர அமையாததால் அதில் ஒரு உத்வேகம் ஏற்பட்டு, புகைப்படம் எடுக்கும் திறனை மேம்படுத்திக் கொள்வதில் தனது ஆர்வத்தை வளர்த்துக் கொண்டதோடு, திரைப்படங்களை ஆர்வத்துடன் பார்க்கும் விருப்பத்தையும் வளர்த்துக் கொண்டார். திரைத்துறையை தனது எதிர்காலமாக தேர்ந்தெடுக்காத அந்த நேரத்திலேயே புகைப்படத்துறையில் நிபுணத்துவம் பெற்றார்.
தமிழராக இருந்த போதிலும், 2002 வரை இவர் தமிழ் திரைப்படங்களில் பணிபுரியவில்லை. சுசி கணேசனின் ஃபைவ் ஸ்டார் திரைப்படம் முதற்படமாக அமைந்தது. அதனைத் தொடர்ந்து சங்கர் இயக்கிய அந்நியன், கௌதம் மேனனின் வேட்டையாடு விளையாடு கே. எஸ்.ரவிக்குமாரின் தசாவதாரம் மற்றும் பிரபு தேவாவின் வில்லு போன்ற தமிழ் திரைப்படங்களில் ஒளிப்பதிவாளராக பிரபலமான இயக்குநர்களுடனும் பணிபுரிந்தார். திரைப்படங்களில் பணியாற்றியதைத் தொடர்ந்து இவர் 500 க்கும் மேற்பட்ட தொலைக்காட்சி விளம்பரங்கள், இசைத் தொகுப்புகள், குறும்படங்கள் மற்றும் ஆவணப்படங்களில் பணியாற்றியுள்ளார். ஒளிப்பதிவு மற்றும் இயக்கத்தையும் மீறி, இலக்கியத்திற்கான இவரது இயல்பான திறனானது, 'யாவரும் கேளீர்' என்ற இணையவழி பத்திரிக்கையை தமிழ் ஸ்டூடியோ என்ற நிறுவனத்திற்கென படைக்கத் தோன்றியது.
எஸ். இரவி வர்மன் ஓர் இந்திய ஒளிப்பதிவாளரும், திரைப்படத் தயாரிப்பாளரும் , எழுத்தாளரும் ஆவார். இவர் தமிழ், தெலுங்கு, மலையாளம், கன்னடம், இந்தி, ஆங்கிலம் ஆகிய இந்திய மொழிப் படங்கள் எடுத்துள்ளார். இயல்பான உருவகிப்பு, கவிதைத் தர வடிவமைப்பிற்கான அறிவைப் பெற்றுள்ள ரவி வர்மன் மலையாளத் திரைப்படங்களில் தனது தொழில் வாழ்க்கையைத் தொடங்கினார். இவர் மாஸ்கோவின் காவிரி என்ற பெயரில் தமிழில் ஒரு காதல் திரைப்படம் இயக்கியுள்ளார். மேலும் பிரித்தானையப் தமிழ் பாடலாசிரியர் எம்.ஐ.ஏ எழுதிய " " பாடலுக்காக இசைக் காணொலியைம் படம்பிடித்துள்ளார்.
1999 ஆம் ஆண்டு முதல் மூன்று ஆண்டுகள் மலையாள படங்களில் பணிபுரிந்த பிறகு, 2003ல் பாலிவுட் படமான "யே தில்" என்பதில் பணியாற்றினார். பின்னர் தெலுங்கு திரைப்படமான "ஜாய்" திரைப்படத்தில் பணியாற்றினார். அதனைத் தொடர்ந்து இந்தி திரைப்படத்துறையில் பல வாய்ப்புகளான அர்மானன், பீ பஸ்தார், ராம்ஜி லண்டன்வால்', பீர் மிலேங்கே போன்ற படங்களும், அத்துடன் இந்திய ஆங்கில திரைப்படமான ஃபைவ் ஃபைவ் ஃப்போர் போன்ற படங்களும் கிடைத்தன.
ஜே ஆர் சென்ரல் டொகய்டோ முதன்மை வழித்தடம் இந்நகரத்தின் வழியாகச் செல்கிறது. இந்த வழித்தடம் ஜப்பானின் முக்கிய நகரங்களுள் ஒன்றான நகோயா மற்றும் அதன் சுற்றுவட்டாரப் பகுதிகளை இந்நகரத்துடன் இணைக்கிறது. இந்நகரத்திலிருந்து சிபு பன்னாட்டு விமான நிலையத்திற்கு நேரடியான புகைவண்டித்தடம் உள்ளது. உலக அளவில் நடக்கும் நிகழ்ச்சிகளை நடத்த எல்லாவிதமாக வசதிகளும் இங்கே இருக்கிறது. கிஃபு, இதனுடன் தொடர்புடைய 6 சகோதர நகரங்களுடன் நல்ல உறவு வைத்துள்ளது. ஜுலை 2011 கணக்கெடுப்பின்படி, இந்நகரம் 4,12,895 மக்கள் தொகையைக் கொண்டுள்ளது. ஒரு சதுர கிலோமீட்டருக்கு 2,000 என்ற மக்கள் அடர்த்தி விகிதத்தில் உள்ளது. இந்நகரத்தின் மொத்தப் பரப்பளவு 202.89 சதுர கிலோ மீட்டர்.
இந்நகரத்திலுள்ள இரண்டு தொல்பொருள் ஆராய்ச்சி நடக்கும் இடங்களிலிருந்து முந்தைய வரலாற்றுக் காலத்திலேயே இந்நகரத்தில் மக்கள் வாழ்ந்ததற்கான சான்றுகள் இருந்தன. ஏனென்றால் கிஃபு, வளமான நோபி படுகையில் அமைந்துள்ளது. தி யோமஜி மற்றும் கொடாசுகா பகுதிகள் பெரிய புதைகுவியல்களை உருவாக்கின. இவை பிந்தைய யயோய் காலத்தின் நிறைவுச் சின்னமாக விளங்குகிறது. இக்காலத்தில்தான்
ஜப்பானில் முதன் முதலில் நெல் பயிரிடப்பெற்றது. நாகரீகம் வளர வளர நிலையான குடிமக்கள் தோன்றினர். இறுதியாக இனொகுசி என்ற கிராமம் தோற்றுவிக்கப்பட்டது. இந்த கிராமம் நாகரீக நகரமான கிஃபுவாக மாறியது.
இரும்பு கதவைக் கட்டுப்படுத்தும் திருகு பற்சக்கர இயக்கி, ஒரு நிலையில் உள்ள கதவை அதே நிலையில் வைத்திருக்க உதவுகிறது மற்றும் கதவை உடைக்க இயலாத, ஒரு பாதுகாப்பு கருவியாக செயல்படுகிறது.
திருகு பற்சக்கர இயக்கி என்பது பற்சில்லுகளுடன் கூடிய ஒரு அமைப்பாகும். இது திருகாணிப்புரியுடன் கூடிய திருகும், அதனுடன் சரியாகப் பொருந்தும் படியான திருகு பற்சக்கரமும் இணைந்த ஒரு அமைப்பாகும். இதில் திருகு என்ற பாகமும், திருகு பற்சக்கரம் என்ற பாகமும் உள்ளது. திருகு பற்சக்கர இயக்கி அமைப்பிலுள்ள பற்சக்கரம் சுழலும் வேகத்தைக் குறைத்து, முறுக்கு விசையின் வேகத்தை அதிகரிக்கச் செய்யும். இது ஆறு வகை எளிய இயந்திரங்களில் ஒன்றாகும்.
முன்னும் பின்னும் இயங்கும் மற்ற பற்சில்லுகளைப் போல்லல்லாமல், திருகு பற்சக்கர இயக்கிகள் ஒரே திசையிலே சுழலக் கூடியவை. இதனால் திருகு பற்சக்கரம், திருகை இயக்குவது தவிர்க்கப்படுகிறது.திருகு மட்டுமே திருகு பற்சக்கரத்தை இயக்க முடியும். பின்னால் சுற்றும் போது ஊராய்வு மிக அதிகமாவதால், திருகு பற்சக்கர இயக்கி தனது இயக்கத்தை நிறுத்திவிடுகிறது.
பொதுவான பற்சில்லுடன் கூடிய பற்சக்கர அமைப்பில் உள்ளதை விட சிறிய பற்சக்கரங்களே, திருகு பற்சக்கர இயக்கியின் பற் சக்கர அமைப்பில் பயன்படுத்தப்படுகிறது. திருகும், திருகு பற்சக்கரமும் ஒன்றுக்கொன்று செங்குத்தாக இயங்கும்.
திருகிலுள்ள புரிகளின் எண்ணிக்கையும், திருகு பற்சக்கரத்திலுள்ள புரிகளின் எண்ணிக்கையும் திருகு பற்சக்கர இயக்கியின் இயக்கத்தை நிர்ணயிக்கிறது.
இக்கோயிலில் குற்றாலநாதர், குழல்வாய்மொழி சன்னதிகளும், செண்பக விநாயகர், அம்பல விநாயகர். ஆறுமுக நயினார். தட்சணாமூர்த்தி, கன்னி விநாயகர். சந்திரன். வான்மீகிநாதர். சம்புகேஸ்வரர், அண்ணாமலைநாதர். திருமூலநாதர், ராமலிங்கர், சுப்பிரமணியர், சனீஸ்வரர், சண்டிகேஸ்வரர், கைலாசநாதர், துர்க்கை, பராசக்தி, சைலப்பர், வல்லப விநாயகர், நன்னகர பெருமாள், பாபநாசர்-உலகம்மாள், நெல்லையப்பர்-காந்திமதியம்மாள், மணக்கோலநாதர், நாறும்பூநாதர், சகஸ்ரலிங்கம், பால்வண்ணநாதர், சொக்கலிங்கர்-மீனாட்சி, சாஸ்தா, மதுநாதேஸ்வரர்-அறம்வளர்த்த நாயகி, சோமலிங்கர், அகஸ்தியர், வாசுகி, மகாலிங்கம், சங்கரலிங்கம், காசிவிஸ்வநாதர், பெரிய ஆண்டவர் சாஸ்தா, சிவாலய முனிவர், பைரவர் உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
அகத்தியர் திருமாலை சிவனாக்க தன் கைகளால் தொட்டதால் சிவலிங்கத்தின் தலைப்பாகத்தில் ஐந்து விரல்களும் பதிந்த வடு உள்ளது. முனிவர் தொட்டு அமுக்கியதால் உண்டான தலைவலி நீங்கவே இன்றும் சிவலிங்கத்திற்கு தைல அபிசேகம் நடைபெறுகின்றது. இறைவனுக்கு அபிசேகம் செய்யப்பட்ட மகாசந்தனாதித்தைலம் கோயில் அலுவலகத்தில் விற்பனை செய்யப்படுகின்றது. இது பல மூலிகைகைகள், வேர்கள் மற்றும் மருந்துகள் சேர்த்து மருத்துவ முறைப்படி பக்குவமாக காய்ச்சப்படுகின்றது. இது தலைவலி, வயிற்றுவலி சயரோகம் முதலான கொடிய நோய் தீர்க்கும் மருந்தாக பயன்படுகின்றது.
வைணவர்கள் விஷ்ணு மூர்த்தியை கானாது திகைத்து அகத்தியரை நிந்தித்தனர். முனுவர் அவர்களிடம் கோயிலின் தென்மேற்கு மூலையில் வைத்து பூசைசெய்யுங்கள் அரியும் சிவனும் ஒன்றே வேறுபாடு காட்டாதீர்கள் என உரைத்தார்.
குற்றாலநாதர் மூலவரின் வடதிசையில் அறுபத்து நான்கு சக்தி பீடங்களில் ஒன்றான தரணிபீடம் எனப்படும் பராசக்தி பீடம் சிறுகோயிலாக உள்ளது. இது சிவன் சிற்பரையின் மந்திர சக்திகள் அடங்கிய ஆலயம். இங்கு பராசக்தி அரி, அயன், அரன் மூவரையும் பயந்தாள். இவள் சன்னிதானத்தில் தானுமாலயப் பூந்தொட்டில் ஆடிக்கொண்டே இருக்கிறது.
திருகுற்றாலநாதர் கோயில் தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சம்பந்தர் சுந்தரர் பாடல் பெற்ற இத்தலம் தென்காசி மாவட்டம், குற்றாலத்தில் அமைந்துள்ளது. இத்தலம் சிவன் கோயிலாகும். இத்தலத்தில் திருமால் வடிவிலிருந்த மூர்த்தியை அகத்தியர் சிவலிங்கமாக மாற்றினார் என்பது தொன்நம்பிக்கை.
வருந்த இறைவன் திரிகூடமலையின் மகிமையை கூறி அங்கு விஷ்ணுவாயிருந்த தம்மை சிவலிங்கமாக்கி மகுடாகமப்படி பூசித்து வழிபட தம் கல்யாண வைபவத்தையும் நடனத்தையும் கானலாம் என் கூறி அனுப்பி வைத்தார்.
கயிலையில் மீனாட்சி சுந்தரேசுவரர் திருக்கல்யாண வைபவத்தின் போது வடதிசை தாழ்ந்து தென்திசை உயந்தது. இறைவன் அகத்தியரை நோக்கி தென்திசைக்கு சென்று வடதிசைக்கு சமனாய் பொதிகையில் வாழக்கடவாய் என ஆணையிட்டார்.
அகத்தியரும் அவ்வாரே தென்திசை சென்று வைணவர் வேடம் பூண்டு கோயிலுள் சென்று விஷ்னுவை வேதமந்திரத்தால் சிவலிங்கமாக்கி வழிபட்டார், அன்று முதல் இக்கோயில் சிவதலமாக உள்ளது என்பது புராண வரலாறு கூறுகின்றது.
இங்கிலாந்தின் ஆரம்பகாலக் கம்ப ஆலைகள் 12-ஆம் நூற்றாண்டில் கட்டப்பட்டதாகக் கருதப்படுகிறது. இங்கிலாந்தில் இன்றும் பயன்படுத்தப்படும் தொடக்கக்கால கம்ப ஆலை சரேயில் அவுட்வுட் என்ற இடத்தில் உள்ளது. இது 1665-ஆம் ஆண்டு கட்டப்பட்டது. 1612-ஆம் ஆண்டு கட்டப்பட்ட செயல்படாத ஆலையின் எச்சங்களை கேம்பிரிட்ச்சையரில் உள்ள கிரேட் கிரான்சுடனில் காணலாம். இவற்றின் வடிவமைப்பும் பயன்பாடும் 18, 19-ஆம் நூற்றாண்டுகளில் உச்சத்தை அடைந்தது, பின்னர் அதிவேக நீராவி-உந்துதல் அரைக்கும் இயந்திரங்கள் அறிமுகப்படுத்தப்பட்ட பிறகு குறைந்துவிட்டது. முக்கியமாக வடக்கு ஐரோப்பா, பெரிய பிரித்தானியாவில் இன்றும் இவ்வகை காற்றாலைகள் காணப்படுகின்றன.
கம்பக் காற்றாலை என்பது ஐரோப்பியக் காற்றாலையின் தொடக்க-கால வகையாகும். இதன் இயந்திரங்கள் அனைத்தும் ஆலையின் ஒரே செங்குத்து இடுகையில் பொருத்தப்பட்டிருக்கும். ஒரு மரப்பெட்டி போன்ற வடிவத்தில் ஆலைக்கற்கள் மற்றும் இயந்திர அமைப்பும் இறுக்கி வைக்கப்பட்டிருக்கும். கம்பத்தில் பாய்கள் கட்டப்பட்டு நிலத்தில் ஊன்றப்பட்டிருக்கும். அது ஆலையினை திருப்புவதற்கான முனையாக செயல்படுவதால் காற்றினை அதுவே எதிர்கொள்ளும். சிலவற்றில், சாக்சுட்டெட் கிரீனில் உள்ளதைப் போல, அதன் கையானது ஆலையைத் தானாகத் திருப்ப ஒரு மின்விசிறியைக் கொண்டுள்ளது. மற்றவற்றில், இதன் கை ஆலையைக் காற்றில் கையால் சுழற்ற உதவுகிறது.
கம்பம் இரண்டு படுக்கை வச குறுக்குக் கம்புகளினால் நிறுத்தப்பட்டு அதன் முனைகளை கற்சுவர்கள் தாங்கி நிற்கின்றன. ஆலையின் முழுப்பாரமும் கற்சுவர்களுக்கு சிறுகம்புகள் அல்லது கால்கம்புகள் வழியாக செலுத்தப்படுகிறது. இந்த சிறுகம்புகள் கம்பத்துடன் இணைக்கப்பட்டு கற்சுவர்கள் மேல் குறுக்குக்கம்புகள் மேல் சாய்ந்து கொண்டிருக்கும். மேலும் இவை ‘பறவை-வாய்’ இணைப்பைக் கொண்டிருப்பதால் வழுக்கி விழாமல் இருக்கின்றன.
19-ஆம் நூற்றாண்டு வரை கோபுரக் காற்றாலைகள் அவற்றை மாற்றத் தொடங்கும் வரை கம்ப ஆலைகள் ஐரோப்பாவில் ஆதிக்கம் செலுத்தின. முந்தைய கம்ப ஆலையை விட கோபுர ஆலையின் நன்மை என்னவென்றால், முழு ஆலையையும் அதன் அனைத்து இயந்திரங்களுடன் காற்றாக மாற்ற வேண்டிய அவசியமில்லை; கோபுர ஆலைகள் இயந்திரங்களுக்கும் சேமிப்பிற்கும் அதிக இடத்தை அனுமதிக்கிறது.
எர்ன்ஸ்ட் குனிபர்ட் ஜின்னர் ஆஸ்திரியா நாட்டின் வியன்னாவைச் சேர்ந்த வானியற்பியல் நிபுணர் ஆவார். ஆய்வகத்தில் நட்சத்திர தூசியின் பகுப்பாய்வில் இவரது முன்னோடி பணிக்காக அறியப்பட்டவர். அமெரிக்காவின் மிசோரியில் உள்ள செயின்ட் லூயிஸில் உள்ள வாஷிங்டன் பல்கலைக்கழகத்தில் விண்வெளி இயற்பியலுக்கான ஆய்வகத்தில் இவர் அமெரிக்காவில் ஒரு பதவியில் இருந்தார். அங்கு முனைவர் பட்டம் பெற்றார். 1960களில் பட்டதாரி பணிக்காக அமெரிக்கா வந்தார். கூடுதலாக, தொடர்ந்து ஐரோப்பிய பல்கலைக்கழகங்கள் மற்றும் பிற அமெரிக்க நிறுவனங்களில் கற்பித்தார்.
ஜின்னர் ஆஸ்திரியா வியன்னாவிற்கு மேற்கே 100 மைல் தொலைவில் உள்ள ஒரு சிறிய நகரமான ஸ்டெய்ரில் ஜனவரி 30 , 1937 அன்று பிறந்தார். இவரது தந்தை, குனிபர்ட் ஜின்னர், ஒரு புகழ்பெற்ற சிற்பி என்றாலும், எர்ன்ஸ்ட் ஒரு சிறுவனாக இயற்கை மற்றும் அறிவியலில் அதிக ஆர்வம் காட்டினார். ஜின்னரின் நான்கு இளைய உடன்பிறப்புகள் மற்றும் பிற உறவினர்கள் ஆஸ்திரியாவில் வசிக்கின்றனர்.
இவரது தொழில் வாழ்க்கையின் பிற்பகுதியில் ஓய்வு காலத்தில், வியன்னாவில் உள்ள பகுப்பாய்வு வேதியியல் நிறுவனத்தின் ஆசிரிய உறுப்பினரான பிரிஜிட் வோபென்காவை சந்தித்தார். அவர் இவருடன் அமெரிக்காவிற்கு திரும்பினார். இருவரும் 1980 இல் திருமணம் செய்து கொண்டனர். இவர்களுக்கு மேக்ஸ் கியாகோபினி ஜின்னர் என்ற மகன் இருந்தார். மகன் இப்போது நியூயார்க் நகரில் வசிக்கிறார்.
வாயு நிலையில், 5, 3 புள்ளி சமச்சீர்மைத் தொகுப்பைச் சார்ந்த ஒரு முக்கோண இரட்டைப் பட்டைக்கூம்பு வடிவத்தை ஏற்கிறது. இச்சேர்மம் திரவ மற்றும் திண்ம நிலைகளில் மிகவும் சிக்கலான அமைப்புகளைப் பெறுகிறது. திரவ நிலையில் அணுக்கள் ஒவ்வொன்றும் எண்முகி அமைப்பைக் கொண்ட பலபடிகளைக் கொண்டவையாகவும், இந்த அமைப்பானது 2] என்ற வாய்ப்பாட்டாலும் குறிக்கப்படுகிறது. என்பது, இரண்டு மையங்களுக்கு பாலமாக புளோரைடு மையங்கள் விளங்குவதைக் குறிக்கிறது). படிக நிலையில் உள்ள சேர்மமானது டெட்ராமெராக , ]4 என்ற மூலக்கூறு வாய்ப்பாட்டை உடையதாக உள்ளது. - பிணைப்புகள் 44 வளையத்தில் 2.02 பிணைப்பு நீளத்தை உடையதாகவும்; நான்கு மையங்களிலிருந்து புறப்படும் மற்ற நான்கு புளோரைடு ஈனிகள் 1.82 . நீளத்துடன் குறைவான பிணைப்பு நீளம் கொண்டவையாகவும் உள்ளன. இச்சேர்மத்தை ஒத்த மற்ற சேர்மங்களான 5 மற்றும் 5 ஆகியவை மைய அணுக்களின் சிறிய அளவின் காரணமாக தத்தமது ஈதல் அணைவு எண்ணை குறைவான ஒன்றாக வரையறுத்துக் கொள்ளும் காரணத்தால், திண்ம மற்றும் திரவ நிலைகளில் ஒற்றை மூலக்கூறாக காணப்படுகிறது. 5 மூலக்கூறானது ஒரு பலபடியாக உள்ளது.
இதே வழிமுறையின்படி 5 ஆனது, -இன் பிரான்சுடெட் அமிலத்தன்மையை அதிகரிக்கிறது. இது 2 ஆக்சிசனேற்றும் சக்தியை அதிகப்படுத்துகிறது. இந்த விளைவானது, ஆக்சிசனின் ஆக்சிசனேற்ற வினையினால் விளக்கப்படுகிறது.
முதன்முதலில் கண்டறியப்பட்ட புளோரினின் சேர்மங்களிலிருந்து புளோரின் வாயுவை உற்பத்தி செய்த வேதிவினையிலேயே ஆண்டிமணி ஐம்புளோரைடானது பயன்படுத்தப்பட்டுள்ளது:
இந்த வினைக்கான இயக்கு சக்தியாக, அயனியின் மீதான 5 -இன் அதிக நாட்டம் அமைகிறது. இந்தப் பண்பே 5 இன் பயன்பாட்டை மீவலிமை மிக்க அமிலங்கள் தயாரிப்பதற்கு பரிந்துரைக்கக் காரணமாக அமைகின்றன.
ஆண்டிமணி பென்டாபுளோரைடு ஒரு 5 என்ற மூலக்கூறு வாய்ப்பாட்டை உடைய ஒரு கனிமச் சேர்மம் ஆகும். இது ஒரு நிறமற்ற, பாகுநிலையுடைய, மதிப்புமிக்க லுாயிசு அமிலமாகும். மேலும் இது, அறியப்பட்டுள்ள அமிலங்களுள் வலிமைமிக்க அமிலமான புளோரோ ஆண்டிமணிக் அமிலம் எனும் மீவீரிய அமிலத்தின் பகுதிப்பொருளாகவும் உள்ளது. இது தனது லுாயிசு அமிலத்தன்மைக்காகவும் எல்லா சேர்மங்களுடன் வினைபுரியும் தன்மைக்காகவும் நன்கறியப்பட்டதாக உள்ளது.
5ஆனது அயனிகளைத் தரும் மூலங்களிடம் ஒரு வலிமையான லுாயிசு அமிலமாக செயல்பட்டு, மிகவலிமையான எதிர் மின் அயனியான எக்சாபுளோரோஆண்டிமணேட்டு என்றழைக்கப்படுகின்ற அயனியைத் தருகிறது. எக்சாபுளோரோபாசுபேட்டுடன் 6 ஒப்பிடும் போது ஒரு வலிமை குறைவான ஈந்திணைவு எதிரயனியாக உள்ளது. .
ஆண்டிமனி பென்டாபுளோரைடானது ஆண்டிமணி ஐங்குளோரைடுடன் நீரற்ற ஐதரசன் புளோரைடை வினைப்படுத்துவதன் மூலம் கிடைக்கிறது.
இந்த அயனியானது மிகவும் வலிமை குறைந்த காரமாக இருப்பினும், கூடுதல் 5 உடன் வினைபுரிந்து மையச்சீர்மைகொண்ட சேர்க்கை விளைபொருளைத் தருகிறது:
5 பல சேர்மங்களுடன் தீவிரமான வினையில் ஈடுபட்டு ஐதரசன் புளோரைடு என்ற ஆபத்தை விளைவிக்கும் பொருளை வெளிவிடுகிறது. இச்சேர்மம் தோல் மற்றும் கண்களை அரிக்கும் தன்மையுடையது.
விஜய் எல். கேல்கர் ஒரு இந்திய பொருளாதார நிபுணரும், கல்வியாளர் ஆவார், தற்போது அவர் ஃபெடரேஷன்ஸ், ஒட்டாவா அண்ட் இந்தியா டெவலப்மென்ட் ஃபவுண்டேஷன், புது தில்லியின் மன்றம் மற்றும் ஜானவானியின் தலைவர் - மஹ்ரட்டா சேம்பர் ஆஃப் காமர்ஸ் , தொழில் மற்றும் விவசாயம் புனேயில். அவர் ஜனவரி 4, 2014 அன்று ஸ்ரீ சத்ய சாய் மத்திய அறக்கட்டளை ஒரு அறங்காவலர் என நியமிக்கப்பட்டார். அவர் ஜனவரி, 2010 வரை நிதி ஆணையத்தின் தலைவர். அவர் முன்பு நிதி அமைச்சகத்தின் ஆலோசகர் , மற்றும் இந்தியாவில் பொருளாதார சீர்திருத்தங்களில் அவரது பங்கு அறியப்படுகிறது. அதற்கு முன்னர் அவர் 1998-1999 ஆம் ஆண்டு இந்திய அரசின் நிதியியல் செயலாளராகவும், 1999 ல் சர்வதேச நாணய நிதியத்தின் குழுவில் இந்தியா, பங்களாதேஷ், பூட்டான் மற்றும் இலங்கை நிர்வாக இயக்குநராக நியமிக்கப்பட்டார்.
கேல்கர் இந்தியாவின் நிர்வாக பணியாளர்கள் கல்லூரி ஹைதராபாத், பொருளாதார அபிவிருத்தி மற்றும் நிர்வாக மையம், காத்மாண்டு, நேபாளம், தெற்கு ஆசியா நிறுவனம், ஹைடல்பெர்க் யுனிவர்சிட்டி, ஜெர்மனி மற்றும் கலிபோர்னியா பல்கலைக்கழகம், பெர்க்லி ஆகியவற்றில் கற்றுக் கொண்டார்.
ஆசிரியர் கல்வி அல்லது ஆசிரியர் பயிற்சி என்பது வகுப்பறை, பள்ளி மற்றும் பரந்த அளவில் வருங்கால ஆசிரியர்கள் தங்கள் பணிகளைத் திறம்படச் செய்வதற்குத் தேவையான அறிவு, அணுகுமுறைகள், நடத்தைகள், அணுகுமுறைகள், வழிமுறைகள் மற்றும் திறன்களை உருவாக்குவதற்கு வடிவமைக்கப்பட்ட திட்டங்கள், கொள்கைகள், நடைமுறைகள் மற்றும் ஏற்பாடுகளைக் குறிக்கிறது. வருங்கால ஆசிரியர்களைப் பயிற்றுவிப்பதில் ஈடுபடும் வல்லுநர்கள்,ஆசிரியர்,கல்வியாளர்கள் என்று அழைக்கப்படுகிறார்கள்.
இருப்பினும், ஆசிரியர் கல்வி மீதான அரசியல் ரீதியிலான கட்டுப்பாட்டின் அளவு நாட்டிற்குத் தகுந்தாற்போல் மாறுபடுகிறது. ஆசிரியர் கல்வி முற்றிலும் பல்கலைக்கழகங்களின் கைகளில் இருக்கும் நிலையில், புதிய ஆசிரியர்கள் என்ன அல்லது எப்படிக் கற்பிக்கப்படுகிறார்கள் என்பது மாநில அரசின் நேரடிக் கட்டுப்பாட்டில் இருக்காது; பள்ளிகளில் கற்பிக்கப்படும் கல்வி முறைக்குப் பொருத்தமற்ற கல்வி முறையில் கற்பிக்கப்படலாம் அல்லது நேரடிக் கற்பித்தல் முறைக்கு வாய்ப்பிலாமல் போகலாம்.
ஆசிரியர்கள் கல்வி கற்கும் செயல்முறை பல நாடுகளில் அரசியல் விவாதத்திற்கு உட்பட்டுள்ளதாகும், சமூகங்கள் மற்றும் கலாச்சாரங்கள் இளைஞர்களை தங்களது வாழ்க்கைக்குத் தயார்படுத்துவதில் உள்ள மதிப்பு மற்றும் கல்வி முறைகள் குறிப்பிடத்தக்க நிதி ஆதாரங்களைப் பயன்படுத்துகின்றன.
ஐரோப்பிய ஒன்றியத்தில் உள்ள கொள்கை ஒத்துழைப்பானது, ஐரோப்பிய ஒன்றிய உறுப்பு நாடுகளில் உள்ள ஆசிரியர்கள் கொண்டிருக்க வேண்டிய பண்புகளின் வகைகளின் விரிவான விளக்கத்திற்கு வழிவகுத்தது: ஆசிரியர் திறன்கள் மற்றும் தகுதிகளுக்கான பொதுவான ஐரோப்பிய கொள்கைகளை உள்ளடக்கியதாக அது இருந்தது .
ஒன்று தன்னை தானே விற்றுக்கொள்ளுதல், இரண்டு தன் மனைவி மக்களையும் விற்றுக்கொள்ளுதல், மூன்று இனிவரும் சந்ததிகளையும் சேர்த்து அடிமையாக்குவதாக எழுதிக் கொடுத்து விற்றுக்கொள்ளுதல், ஒருவர் தம்முடைய அடிமைகளை தனிப்பட்ட ஒருவருக்கோ, கோயிலுக்கோ, மடத்திற்கோ விட்டுவிடுதல் அல்லது தானமாக அளித்தல் என்று பல வகைகளில் அடிமைகளின் பரிமாற்றம் நடைபெற்றுள்ளது.
கி.பி.11-12 ஆம் நூற்றாண்டுகளில் சோழநாட்டில் அடிமைகள் விற்கப்பட்ட செய்தி பல கல்வெட்டுகளில் காணப்படுகின்றன. அடிமை மனிதர்கள் அவர்களின் அறிவுக்கும் ஆற்றலுக்கும் ஏற்ப விலைக் கூவி விற்கப்பட்டுள்ளனர்.
அடிமைகளில் ஆண்களும், பெண்களும் இருந்தனர். வேளான் மகன், கல்தச்சன், தேவரடியார், இடைக்குடி மக்கள், நெல், குத்தும் பெண்கள், நந்தவனக் குடிகள், பறைக் கொட்டும் உவச்சர் ஆகியோர் அடிமைகளாக இருந்துள்ளனர்.
இவ்வாறு பதினைந்து காரணங்களால் மக்கள் அடிமையாக்கப்பட்டனர். சமுதாயத்தில் இழிவானதாக கருதப்படும் பணிகளை இம்மக்களைக் கொண்டு செய்தனர். இவர்களை தாசர், தாசன், தாசி என்று மனு குறிப்பிடுகின்றது.
லாவெண்டர் எண்ணெய் லாவெண்டர் எண்ணெய் எனப்படும் இன்றியமையாத எண்ணெய் ஆனது காய்ச்சி வடித்தல் என்ற செயல் மூலம் சில வகை மலர் கூம்புகளிலிருந்து பெறப்படுகிறது லாவெண்டர். இரண்டு வேறுபட்ட வகைகளைக் கொண்டுள்ளது. லாவெண்டர் மலர் எண்ணெய் என்ற நீரில் கரையாத 0.885 கி/மிலி அடர்த்தி கொண்ட ஒரு நிறமற்ற எண்ணெய். மற்றொன்று 0.905 கி/மிலி அடர்த்தி கொண்ட மற்றொரு வகை வாவெண்டர் எண்ணெய். இது லாவாண்டுல லோட்டிகோலியா,மூலிகையிலிருந்து காய்ச்சி வடித்து எடுக்கப்படுகிறது. அனைத்து அத்தியாவசிய எண்ணெய்களைப் போலவே, ஆனால்அது தூய்மையானது அல்ல கலவை;ஆல் ஆனது. லாவெண்டர் எண்ணெயானது பைத்தோகெமிக்கல்களின் எனப்படும் லினாலூல் மற்றும் லினானல் அசிடேட்.ஆகியவற்றை உள்ளடக்கிய இயல்பான ஒரு சிக்கலான கலவையாகும். காஷ்மீர் லாவெண்டர் எண்ணெய் மிகவும் புகழ் பெற்ற எண்ணெய் ஆகும். இது இமயமலை அடிவாரத்தில் காணப்படும் லாவெண்டரிலிருந்து பெறப்படுகிறது. 2011 இல், உலகின் மிகப் பெரிய லாவெண்டர் எண்ணெய் தயாரிக்கும் நாடு பல்கேரியா ஆகும்.